Die 2021 belastingjaar: Wat jy behoort te weet - Jou Geld | Solidariteit WêreldJou Geld | Solidariteit Wêreld
Tuis › Artikels › Die 2021 belastingjaar: Wat jy behoort te weet
Die 2021 belastingjaar: Wat jy behoort te weet
Die Suid-Afrikaanse Inkomstediens (SARS) het die datums vir die indien van belastingopgawes bekendgemaak.
Die belangrikste datums waarvan belastingbetalers kennis moet neem is die volgende:
1 Julie 2021 tot 28 Januarie 2022 – Indien jy voorlopige belasting betaal of 'n trust bestuur, kan jy gedurende hierdie tydperk jou opgawes deur middel van SARS eFiling of SARS MobiApp indien.
Indien jy dit nie self aanlyn kan doen nie, maak 'n afspraak by jou naaste SARS-kantoor, waar jy bygestaan sal word, of raadpleeg 'n konsultant.
'n Beduidende aantal individuele belastingbetalers sal, soos in 2020, outomaties aangeslaan word. Die proses sal ongeveer op dieselfde tyd begin as wat hierbo uiteengesit word. Persone wat die uitkoms van hierdie aanslag aanvaar, hoef nie 'n opgawe in te dien nie.
Die outomatiese aanslag sal gebaseer word op die inligting wat SARS van werkgewers, finansiële instellings, mediese fondse, die administrateurs van uittreeannuïteite en ander verskaffers van derdepartydata ontvang. Dis raadsaam om eerder 'n opgawe in te dien as jou finansiële posisie meer gekompliseerd is.
Indien jy die uitslag van die outomatiese aanslag aanvaar of wanneer 'n terugbetaling aan jou verskuldig is nadat jy 'n opgawe ingedien het, sal SARS die bedrag in jou bankrekening betaal.
Indien jy SARS geld skuld, kan jy 'n inbetaling op SARS se eFiling, die SARS MobiApp, of per EFT maak voor of op die datum wat op jou aanslagkennisgewing aangedui word.
Hierdie voorafkennisgewing van SARS bied aan jou die geleentheid om jou dokumentasie betyds gereed te kry om te verseker dat die indien van jou belastingopgawe glad verloop. Wees voorbereid deur solank die volgende te doen:
Hoe om mediesefondsvoordele op jou SARS-belastingopgawe te verhoog en hoeveel jy kan eis
Mediese uitgawes wat nie deur jou mediese fonds gedek word nie, word 'n al hoe groter las vir Suid-Afrikaners.
Kerry Vermeulen, senior raadgewende bestuurder by Alexander Forbes Gesondheid, sê dat dit moontlik is om van hierdie mediese uitgawes van SARS terug te eis, wat 'n mate van verligting vir die belastingbetaler kan bring. Volgens Vermeulen is mediesefondsbydraes in die verlede van jou inkomste afgetrek. Die mediesebelastingkrediet-stelsel maak egter nou voorsiening vir 'n maandelikse krediet teen die belasting wat jy aan SARS verskuldig is. Indien jy as belastingpligtige en jou afhanklikes lid is van 'n mediesefonds, sal jy vir die 2021-belastingjaar vir die eerste twee lede met R319 gekrediteer word en vir elke ander lid of afhanklike van dieselfde mediese fonds met R215. Hierdie krediet sal outomaties afgetrek word van die belasting wat jy moet betaal. Om die mediese afdeling van jou jaarlikse belastingopgawe in te vul, het jy nodig die mediesefondsbelastingsertifikaat, waarop aangedui word die presiese bedrag wat jy gedurende die belastingjaar van 1 Maart 2020 tot 28 Februarie 2021 vir jouself en jou afhanklikes tot die mediese fonds bygedra het.
Daarop word ook aangedui watter ander mediese uitgawes jy self aangegaan het, soos medikasie en doktersbesoeke wat jy uit jou eie sak moes betaal. Indien jy al jou mediese uitgawes by jou mediese fonds indien, sal hierdie uitgawes op die belastingsertifikaat aangedui word as eise nie betaal nie, nie van die mediese fonds terugontvang nie en uitgawes waarvoor jy nie vergoed is nie, met inbegrip van enige deel van 'n eis wat nie deur die mediese fonds betaal is nie.
Daarom is dit noodsaaklik dat jy die bewys van elke bedrag wat jy self betaal het by jou mediese fonds indien, selfs nadat jou jaarlikse limiet bereik is. SARS het egter steeds sekere beperkings op watter uitgawes kwalifiseer as mediese uitgawes waarvoor jy self verantwoordelik is. Dis belangrik dat jy dit met jou belastingkonsultant bespreek. Hierdie inligting kan daartoe bydra dat jy aan die einde van die belastingjaar 'n terugbetaling van SARS sal ontvang.
Businesstech. https://businesstech.co.za/news/finance/493589/the-trick-to-maximising-medical-aid-benefits-on-your-sars-tax-return-and-how-much-money-you-can-claim/